1. ผลตรวจเลือดพบว่า progesterone ต่ำ (0.2) เมื่อเทียบกับ estrogen // ได้รับ ultrogestan 100 mg มาทานวันละ 1 เม็ด เป็นจำนวนหลายเดือน และได้รับแจ้งว่ายาไม่มีผลอะไร แต่หลังจาก search online เห็นเขียนว่าเป็นยาอันตราย // รบกวนช่วย confirm ผลของการใช้ ultrogestan เป็นเวลานานด้วยค่ะ2. progesterone ต่ำ สำหรับผู้หญิงอายุ 46 ตัดมดลูกแล้วเนื่องจากมีเนื้องอก มีผลอย่างไรขอบค่ะ
สวัสดีค่ะ Ultrogestan 100 mg หรือก็คือสารสังเคราะห์ในกลุ่มฮอร์โมน progesterone ซึ่งเป็นฮอร์โมนเพศหญิงที่มีส่วนสำคัญในการควบคุมภาวะไข่ตกและการมีประจำเดือน ซึ่งถ้าฮอร์โมนชนิดนี้น้อยกว่าปกติ ก็อาจจะส่งผลต่อรอบเดือนและการตกไข่ หรือในกรณีที่ตัดมดลูกไปแล้วนั้น ก็อาจจะมีผลทำให้เข้าสู่วัยทองเร็วขึ้น ดังนั้นส่วนใหญ่ถ้ายังอายุน้อย แพทย์มักจะให้ฮอร์โมนเสริม ขึ้นกับดุลยพินิจของแพทย์ผู้รักษาโดยควรใช้ยาตามคำสั่งของแพทย์และปฏิบัติตามคำแนะนำบนเอกสารกำกับยาอย่างเคร่งครัด ปกติแล้วฮอร์โมนชนิดนี้ถ้าใช้เดี่ยวๆ แนะนำการใช้ในระยะสั้นๆ แต่อย่างไรก็ตามในกรณีนี้ที่ฮอร์โมนไม่ได้สมดุล การมีฮอร์โมนestrogen ชนิดเดียวอยู่นานๆ อาจจะเหนี่ยวนำทำให้เกิดมะเร็งเยื่อบุโพรงมดลูก แพทย์จึงต้องมีการให้ฮอร์โมน progesterone เข้าไปทดแทนกันเพื่อลดโอกาสการเกิดโรคดังกล่าวแนะนำการใช้ยาภายใต้การดูแลของแพทย์ และหากมีข้อสงสัยควรสอบถามแพทย์่ที่ดูแลโดยตรงจะดีที่สุดค่ะ